། །ཀྱེ་རྡོ་རྗེའི་ལུས་དཀྱིལ་གྱི་བྱིན་རླབས་བཞུགས་སོ། །
༄༅། །བདེ་ གཤེགས་ཀུན་དངོས་ བླ་ མ་བརྒྱུད་པར་བཅས། ། །ལྷག་པའི་
ལྷར་གྱུར་སྙིང་པོ་ཀྱེ་རྡོ་རྗེ། །སངས་རྒྱས་ཆོས་ཚོགས་བཀའ་སྲུང་མཁའ་འགྲོའི་ཚོགས། །
ཀུན་ལ་ཕྱག་འཚལ་ཐུགས་རྗེས་གཟུང་དུ་གསོལ། །སྨིན་བྱེད་མཐར་ཐུག་ལུས་ཀྱི་དཀྱིལ་
འཁོར་དུ། །རིམ་པ་བཞི་ཡིས་འཇུག་ཅིང་དབང་བསྐུར་ཚུལ། །ཟབ་པའི་དོན་མཆོག་བླ་
མའི་གསུང་བཞིན་དུ། །རང་ཉིད་དྲན་པ་གསོ་ཕྱིར་འབྲི་བར་བྱ། །འདི་ལ་སྦྱོར་བ་དང༌།
དངོས་གཞི། མཇུག་གི་བྱ་བ་གསུམ་ལས། དང་པོ་ནི། རས་བྲིས་སམ། ཚོམ་བུའི་དཀྱིལ་
འཁོར་གྱི་མདུན་དུ་མཆོད་གཏོར་བུམ་པ་གཉིས་རྡོ་རྗེ་དྲིལ་བུ་དང༌། གཞན་ཡང་དཀྱིལ་
འཁོར་དངཚོགས་འཁོར་གྱི་ཆས་རྣམས་ལེགས་པར་བཤམ། སྔོན་འགྲོ་གཏོར་མ་གཏང༌།
བྱིན་དབབ། གསོལ་བ་གདབ། ཡི་གེ་བརྒྱ་པས་རྒྱུད་སྦྱངས་ནས། ཕྱི་ནང་གི་ དཀྱིལ་
འཁོར་རྫོགས་པར་བསྒོམ་ལ། བཟླས་པའི་བར་མངོན་རྟོགས་བཞིན་བྱ། མདུན་བསྐྱེད་
བསྒྲུབས་ལ་མཆོད་ཅིང་བསྟོད་ནས། བུམ་པ་སྟ་གོན་བྱས་ལ། སློབ་མ་ལ་ཇི་ཙམ་བསྐུར་
བ་བཞིན་བདག་འཇུག་རྒྱས་པར་བྱ། དབང་བླང་བའི་ཡུལ་གྱི་ཡེ་ཤེས་པ་བླ་མའི་ལུས་ལ་
བཅུག་ནས། གཏོར་མ་བཏང་། ཚོགས་ལ་རོལ། ལྷག་མའི་ཆོ་ག་སྤྱི་དང་འདྲ་བར་བྱའོ། །
གཉིས་པ་ལ་འཇུག་པ་དང་། དབང་བསྐུར་བ་གཉིས་ཀྱི་དང་པོ་ལ་ཕྱི་ནང་
གི་འཇུག་པ་གཉིས་ཀྱི། ཕྱི་འཇུག་ནི་རྡུལ་ཚོན་གྱི་དཀྱིལ་འཁོར་དུ་ཡོངས་སུ་སྦྱངས་པའི་
སློབ་མ་གཅིག་ནས་ཉི་ཤུ་རྩ་ལྔའི་བར་ཁ་ཡར་བས་ཁྲུས་བྱས་པ་གྲལ་ལ་འཁོད་ནས་
མཎྜལ་ཕུལ་བ་ལ། བླ་མས་ཁྱེད་རྣམས་དཔལ་ཀྱེ་རྡོ་རྗེའི་ལུས་ཀྱི་དཀྱིལ་འཁོར་དུ་དབང་
197

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཞ༽
བསྐུར་ཞིང་བྱིན་གྱིས་བརླབ་པའི་ཆོ་ག་ཞུ་བར་འདོད་པ་དེ་ཤིན་ཏུ་ལེགས་ཏེ། དེའང་དལ་
འབྱོར་རྙེད་དཀའ་ཞིང་། རྙེད་པ་ལའང་སྙིང་པོ་བླང་དགོས། མི་ལུས་ཐོབ་པའང་མི་རྟག
སྟེ་ནམ་འཆི་ཆ་མེད། · ཤི་བ་ན་འཁོར་བ་ལས་མི་དགེ་བའི་དབང་གིས་སྐྱེས་ནས་སྡུག་
བསྔལ་དུ་མས་གདུངས་པར་འགྱུར་བས། དེ་ལས་ཐར་པའི་མྱང་འདས་ཅིས་ཀྱང་ཐོབ་
པར་བྱེད་དགོས་ཤིང་། དེ་ལའང་དོན་གཉིས་མཐར་ཕྱིན་པ་སངས་རྒྱས་མ་གཏོགས་པ་
གཞན་ལ་མེད་པས་དེ་ཁོ་ན་དོན་དུ་གཉེར་བྱ་ཡིན་ལ། དེ་ཐོབ་པར་བྱེད་པའི་ཐབས་ཐེག་
ཆེན་གྱི་ལམ་དང་། དེ་ལས་ཀྱང་དཀའ་བ་མེད་ཅིང་བདེ་བའི་ལམ་གྱིས་མྱུར་དུ་ཕྱག་རྒྱ་
ཆེན་པོ་མངོན་དུ་བྱེད་པ་གསང་སྔགས་ཀྱི་ལམ་བསྐྱེད་རྫོགས་ཟུང་དུ་འཇུག་པ་ཉིད་ཡིན་
ལ༑ དེ་བསྒོམ་པའི་སྔོན་དུའང་དབང་བྱིན་རླབས་འགྲོ་དགོས་ཏེ། དབང་གིས་རྒྱུད་སྨིན་
པར་མ་བྱས་ན་བསྒྲུབས་ཀྱང་འབྲས་བུ་མི་འབྱུང་སྟེ། བླ་མ་མཉེས་པར་མ་བྱས་ཤིང༌། །
དབང་རྣམས་ཐོབ་པར་མི་འགྱུར་བར། །ཉན་པ་ལ་སོགས་རྩོམ་པ་ནི། །འབྲས་བུ་མེད་
ཅིང་བརླག་པར་འགྱུར། །ཞེས་པ་ལྟར་རོ། །དེ་ལ་རྣལ་འབྱོར་དབང་ཕྱུག་གི་ཞལ་ནས།
གསང་སྔགས་སྙན་སོགས་མ་ཆད་པ་ཞེས་པས་སྙན་བརྒྱུད་བཞི་ནི་དབང་གི་ཆུ་བོ་མ་ནུབ་
པ༑ བྱིན་རླབས་ཀྱི་བརྒྱུད་པ་མ་ཉམས་པ། གདམས་ངག་གི་སརྒ་མ་ལོག་པ། མོས་གུས་
ཀྱི་བསམ་པ་ཚིམ་པ་བཞི་ལས་འདི་དབང་གི་ཆུ་བོ་མ་ནུབ་པ་ཡིན། དེ་ལའང་རྒྱུ་དུས།
ལམ་དུས། འབྲས་བུའི་དུས་ཀྱི་དབང་གི་ཆུ་བོ་མ་ནུབ་པ་གསུམ་ལས། འདི་རྒྱུ་དུས་ཀྱི་
ཡིན། དེ་ལ་ཡབ་ཀྱི་ཕྱོགས་དང༌། ཡུམ་གྱི་ཕྱོགས་གཉིས་ལས། འདི་ཡབ་ཀྱི་ཕྱོགས་ཡིན།
དེ་གཉིས་ཀ་ལ་ཡང་། དབང་བསྐུར་བའི་ཆོ་ག་དང༌། བྱིན་གྱིས་བརླབ་པའི་ཆོ་ག་གཉིས་
གཉིས་ལས་འདི་ཕྱི་མ་ཡིན། དེ་ལ་དཀྱིལ་འཁོར་སྔོན་དུ་འགྲོ་དགོས་ལ། དཀྱིལ་འཁོར་
ལ་དབྱེ་ན། གང་ཟག་དབང་པོ་ཐ་མ་སྐུ་ཞལ་ཕྱག་གི་རྣམ་པ་ཅན་ལ་ཡིད་ཆེས་པ་རས་
198

ལམ་འབྲས་བུ་དང་བཅས་པའི་སྐོར་གྱི་གསུང་ཐོར་བུ།
བྲིས་ཀྱི་དང་། འབྲིང་པོ་ཐུགས་ཕྱག་མཚན་གྱི་དང་། གསུང་ཡིག་འབྲུའི་དཀྱིལ་འཁོར་
ལ་ ཡིད་ ཆེས་ པའི་ ངོར་ རྡུལ་ཚོན་གྱི་ དང་། ཡང་རབ་རང་ལུས་གདོད་ནས་ གྲུབ་ པའི་
དཀྱིལ་འཁོར་མོས་པ་བརྟན་པའི་ངོར་ལུས་ཀྱི་དཀྱིལ་འཁོར་གསུངས་པ་དང་གསུམ་
ལས། བཅོས་མ་གཉིས་སྤངས་ནས། ཟབ་མོ་ལུས་ཀྱི་དཀྱིལ་འཁོར་དུ་དབང་བསྐུར་བར་
བགྱི། དེ་ལ་བསྙེན་པ་དང་ས་ཆོག་མི་དགོས་ཏེ། སྔོན་དུ་སློབ་དཔོན་རང་གི་ལུས་འཁོར་
ལོ་ལྔའི་བདག་ཉིད་ཀྱི་ལྷ་བརྒྱ་ལྔ་བཅུ་རྩ་བདུན་གྱི་དཀྱིལ་འཁོར་གྱི་ལྷ་དང་གཞལ་ཡས་
ཁང་དུ་གདོད་ནས་གྲུབ་པར་ཤེས་པ་ཉིད་བསྙེན་པ་དང༌། ཕྱིའི་དཀྱིལ་འཁོར་ལ་མི་ལྟོས་
པའི་ཕྱིར་རོ། །ལྷ་རང་བཞིན་གྱིས་གྲུབ་པས་སྟ་གོན་མི་དགོས་ལ། དེ་ལྟར་སློབ་མའི་
ལུས་ལ་གྲུབ་པར་ཤེས་ཤིང༌། སྔོན་དུ་སྨིན་པར་བྱས་ཟིན་པས་སློབ་མ་སྟ་གོན་མི་དགོས་
པའི་ཕྱིར་བུམ༌པ༌སྟ་གོན༌ཙམ་ལ་བརྟེན་ནས་ཆོ་ག་གཞན་རྣམས་བསྒྲུབ་ཟིན་ནས། ད་
སློབ་མ་འཇུག་པ་ཡིན་པས། ངའི་ལུས་ཀྱི་དཀྱིལ་འཁོར་ཕོ་བྲང་ལྔའི་དབུས་ནས་གཙོ་བོ་
ཐུགས་རྡོ་རྗེ་མི་བསྐྱོད་པའི་ཕོ་བྲང་རང་བཞིན་གྱིས་གྲུབ་པའི་དཀྱིལ་འཁོར་ཡིན། མདུན་
གྱི་འདི་དེ་ལས་སྤྲུལ་པ་ཡིན། དེ་གཉིས་ཐ་དད་མེད་པ་ལ་སེམས་ཅན་ཐམས་ཅད་ཀྱི་དོན་
དུ་དབང་བླང་སྙམ་པ་གྱིས་ལ། སྙིམ་པ་མེ་ཏོག་དང་བཅས་པས་ཐལ་མོ་སྦྱོར་ལ་ལད་མོ་
གྱིས་ཤིག་ཅེས་བརྗོད་ལ། བདག་མེད་མ་ཞེས་ སོགས། ལན་གསུམ་ གྱིས་ གསོལ་ བ་
གདབ། སེམས་བསྐྱེད། ཁྱད་པར་གྱི་སྡིག་པ་བཤགས་པ་ནི། བླ་མ་དང་ཡི་དམ་གྱི་ལྷ་
ཚོགས་སངས་རྒྱས་དང་བྱང་ཆུབ་སེམས་དཔའ་ཐམས་ཅད་བདག་ལ་དགོངས་སུ་གསོལ།
བདག་ མིང་ འདི་ ཞེས་ བགྱི་བས་ ཚེ་ཐོག་ མ་མེད་པ་ནས་ ལས་དང་ ཉོན་མོངས་པའི་
དབང་དུ་གྱུར་པས་ལུས་ངག་ཡིད་གསུམ་གྱི་སྒོ་ནས་སྡིག་པ་མི་དགེ་བའི་ལས་བགྱིས་པ་
དང༌། བགྱིད་དུ་སྩལ་བ་དང༌། བགྱིད་པ་ལ་རྗེས་སུ་ཡི་རང་བ་དང༌། སོ་སོ་ཐར་པའི་སྡོམ་
199

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཞ༽
པ་དང༌། བྱང་ཆུབ་སེམ་དཔའི་བསླབ་པ་དང་འགལ་བ་དང་། རིག་པ་འཛིན་པའི་དམ་
ཚིག་དང་འགལ་བ་དང་། ཁྱད་པར་དུ་བླ་མ་དང་ཡི་དམ་གྱི་ལྷ་ལ་མ་གུས་པ་དང་། མཆོད་
པ་དང་གཏོར་མ་ལ་མ་བརྩོན་པ་དང༌། བསྙེན་པ་དང་སྒྲུབ་པ་ལ་གཡེལ་བ་ལ་སོགས་
པ་སྡིག་པ་དང༌། སྒྲིབ་པ་དང༌། ཉེས་པ་དང་། ལྟུང་བའི་ཚོགས་ཅི་མཆིས་པ་ཐམས་ཅད་
མཐོལ་ལོ་བཤགས་སོ། །མི་འཆབ་བོ། །མི་སྦེད་དོ། །སླན་ཆད་ཀྱང་གཅོད་ ཅིང་སྡོམ་
ལགས་སོ། །ཞེས་ལན་གསུམ་གྱི་རྗེས་ལ། དེ་ལྟར་མཐོལ་ཞིང་བཤགས་ན་བདག་བདེ་
བ་ལ་རེག་པར་འགྱུར་གྱི། མ་མཐོལ་མ་བཤགས་ན་དེ་ལྟར་མི་འགྱུར་བ་ལགས་སོ། །
ཞེས་ལན་ཅིག་བརྗོད་དོ། །དེ་ནས་རིགས་ལྔའི་སྡོམ་པ་བཟུང་། གདོང་གཡོག༌བཅིང༌།
མེ་ཏོག་ཕྲེང་བ་གཏད། ལས་ཐམས་ཅད་པའི་ཆུ་དང་ཨ་མྲྀ་ཏས་བསང་། བདུད་རྩི་ལྕེ་ལ་
བཞག་པས་ལུས་ཐམས་ཅད་གང་བར་བྱིན་གྱིས་བརླབ། ཟླ་དང་རྡོ་རྗེ་ལ་ཀུན་རྫོབ་དང་
དོན་དམ་བྱང་ཆུབ་ཏུ་སེམས་བསྐྱེད་ཅིང་། གསང་བར་གདམས་ལ། ནང་དུ་གཞུག་གོ །
གཉིས་པ་ནང་དུ་འཇུག་པ་ནི། དེ་ནས་གང་གི་དྲིན་གྱིས་དང༌། སངས་རྒྱས་
ཐམས་ཅད་འདུས་པའི་གཙོ། །བླ་མ་དཔལ་ལྡན་ཧེ་རུ་ཀ །ཁྱེད་ཀྱི་ཐུགས་རྗེའི་བཀའ་
དྲིན་གྱིས། །བདག་ལ་བྱིན་རླབས་གནང་བར་མཛོད། །ཅེས་ལན་གསུམ་གསུམ་གྱིས་
གསོལ་བ་བཏབ་ནས། དམ་ལ་བཞག་པ་བཞི་ཐུན་མོང་དུ་ལན་རེ་བརྗོད། བདག་འཇུག་
བཞིན་ཡེ་ཤེས་དབབ་པར་གསོལ་བ་གདབ། དེ་ནས་བྱིན་གྱིས་བརླབ་པ་དངོས་ལ་བཞི་
ལས། དང་པོ་རྒྱུད་ཀྱི་རིམ་པ་ནི་བདག་འཇུག་དང་འདྲ་བར་འབྱུང་བ་བཞིའི་ས་བོན་དང་
བཅས་པ་གསལ་བཏབ་ནས། དཔོན་སློབ་གཉིས་ཀས་སློབ་མའི་སྤྱི་བོར་པདྨ་འདབ་
བརྒྱད་ཉི་ཟླ་དང་བཅས་པའི་སྟེང་དུ་རྩ་བའི་བླ་མ་བསྒོམ། དེའི་སྟེང་གི་ཆ་ལ་བླ་མ་བརྒྱུད་
པ་རྣམས་དང་སྤྲུལ་པའི་སྐུ་ཡེ་ཤེས་ཀྱི་མཁའ་འགྲོ་མའི་བར་གསལ་གདབ། རང་བཞིན་
200

ལམ་འབྲས་བུ་དང་བཅས་པའི་སྐོར་གྱི་གསུང་ཐོར་བུ།
གྱི་གནས་ནས་ཡེ་ཤེས་པ་སྤྱན་དྲངས་ལ་བསྟིམ། དེ་ལ་མཆོད་བསྟོད་མོས་གུས་དྲག་པོ་
བྱ༑ དེ་ནས་རིམ་བཞིན་ཞུ་ནས་ཐིམ་པས་མཐར་རྩ་བའི་བླ་མ་འོད་དུ་ཞུ་ནས་བདག་
ལ་ཐིམ་པར་བསམ་ཞིང་། དེ་རྣམས་ཀྱི་སྐུ་གསུང་ཐུགས་དང་བདག་དབྱེར་མེད་དུ་གྱུར་
ནས་བདེ་སྟོང་གི་ངང་ལ་བཞག་གོ །
གསལ་གདབ།
གཉིས་པ་སྔགས་ཀྱི་རིམ་པ་ནི། འཁོར་ལོ་བཞིའི་རྩ་ཡིག་དང༌། རྩ་དབུ་མ་
སྟེང་འོག་གི་རླུང་ཅུང་ཟད་ཁ་སྦྱར་བས་བཤང་སྒོའི་རླུང་གཡོས། སུམ་
མདོའི་མེ་སྦར། ལྟེ་བའི་ཨ་ཐུང་བསྲོས་ནས་མེ་ཆེར་འབར་བས་ལྟེ་བའི་འཁོར་ལོའི་མེའི་
འོད་ལྷང་ལྷང་བསྒོམ། དེ་ནས་མེ་དེ་དབུ་མ་ནས་ཞུགས། རིམ་པ་བཞིན་སྙིང་ག་མགྲིན་
པ༑ སྤྱི་བོའི་འཁོར་ལོ་རྣམས་ཁེངས་པས་གཞན་རྣམས་ཀྱི་རྒྱུད་ལ་འགྲོ་འོང་བྱས་ནས།
སླར་འདུས་ཏེ་བདག་ལ་ཞུགས་པས་ཧཾ་ཞུ། བྱང་ཆུབ་ཀྱི་སེམས་ཀྱིས་སྤྱི་བོའི་འཁོར་ལོ་
རྣམས་ཁེངས་རིམ་པ་བཞིན་དུ་ལྟེ་བའི་བར་དུ་ཁེངས། ལུས་ཐམས་ཅད་བདེ་བ་འཁྲིལ་
བ་ལ་ཤེས་པ་གཏད། དེས་ངག་གི་དྲི་མ་དག་པར་བསྒོམ། གསུམ་པ་ཡེ་ཤེས་ཀྱི་རིམ་པ་
ནི༑ ངག་གི་སེམས་ཀྱི་བདེ་ཉམས་དེ། མདུན་གྱི་བར་སྣང་ལ་བཏོན་ལ། དབྱིབས་དང་
ཁ་དོག་གང་ཡང་མ་རྙེད། རང་གི་ལུས་འདི་མེ་ལོང་ལ་ཧས་བཏབ་པ་བཞིན་ཡལ་གྱིས་
ཡལ་བར་བསམ་ཞིང༌། བདེ༌སྟོང༌ལ་སེམས་གཏད། དེས་སེམས་ཀྱི་སྒྲིབ་པ་དག་པར་
བསམ། བཞི་པ་གསང་བའི་རིམ་པ་ནི། རང་དང་སྣང་བ་ཐམས་ཅད་སྤྲོས་བྲལ་སྟོང་པ་
ཉིད་ཀྱི་ངང་ལ་མཉམ་པར་བཞག་སྟེ། དེའང་རྒྱུ་མེད་པའི་ཚུལ་གྱིས་མཉམ་པར་བཞག་གོ།
དེས་ལུས་ངག་ཡིད་གསུམ་གྱི་དྲི་མ་མཐའ་དག་སྦྱངས་པར་བསམ། དེ་བཞི་ཀ་རོལ་མོའི་
སྒྲ་དང་གུ་གུལ་གྱིས་བདུག །ངག་ཏུ་ཨཥྚ་དང་ཨཱ་ལི་བརྗོད་པ་རྣམས་རེ་རེ་བྱ། བརྟན་
པར་བྱ་བ་ཐུགས་ཀྱིས་གཙོ་བོ་ལ་མེ་ཏོག་དོར། གདོང་དབྱེ། མེ་ཏོག་བཅིང་། ཐར་པ་
201

སཾ་བྷོ་ཊའི་དབོན་བརྒྱུད་དཔེ་ཚོགས་ལས། བླ་མ་དམ་པ་བསོད་ནམས་རྒྱལ་མཚན་ཞབས་ཀྱི་གསུང་འབུམ། ༼ཞ༽
ཆེན་པོའི་སོགས་དང་། རང་བཞིན་གྱིས་ནི་དག་པའི་བདག །ཅེས་སོགས་ཀྱིས་དཀྱིལ
འཁོར་བསྟན་ཏེ་ངོ་སྤྲད་པ་ནི། ཕྱི་དབྱིབས་དང་། ནང་ལུས་ཀྱི་དཀྱིལ་འཁོར་ངོ་སྤྲོད་པ་
གཉིས་ ཀྱི་ དང་པོ་ནི། གཞལ་ཡས་ཁང་ཕྱི་དང་། ལྷ་གཙོ་བོ་ནས་རིམ་ གྱིས་ངོ་སྤྲད།
གཉིས་ཀྱི་དང་པོ་ནི།
གཉིས་པ་རྟེན་དང་བརྟེན་པ་མངོན་རྟོགས་བཞིན་ངོ་སྤྲད་ནས། དེ་རྣམས་ཀྱང་ལུས་ཀྱི་རྩ་
ལ་གནས་པ་ལུས་རྩའི་དང༌།
ཧཱུྃ་ཨཾ་དང་པཱུ་ཛ་སོགས་ཀྱི་ཡི་གེའི་དབྱིབས་སུ་གནས་པ་ཡི་
གེའི་དང་། དེ་རྣམས་ཀྱི་ནང་ན་ཁམས་གནས་པ་ཁམས་བདུད་རྩི་དང༌། དེ་ཐམས་ཅད་
ལ་ཁྱབ་པ་སྙིང་པོ་ཡེ་ཤེས་རླུང་གི་དཀྱིལ་འཁོར་ཡིན་ཏེ། དེ་ལྟར་ཕྱི་ནང་གཉིས་ཀ་གཉིས་
སུ་མེད་ཅིང༌། དེ་ཐམས་ཅད་སློབ་དཔོན་གྱི་ལུས་ལ་ཚང་བར་ཡོད་ལ་ཁྱེད་རང་རྣམས་ཀྱི་
ལུས་ལའང་ཚང་སྟེ། སམྦུ་ཊར། རྐང་པའི་མཐིལ་དུ་རྩོམ་ཆེན་རླུང་། །གཞུ་ཡི་དབྱིབས་
སུ་ཡང་དག་གནས། །སུམ་མདོར་ཡང་ནི་མེ་ཡིན་ཏེ། །གྲུ་གསུམ་འབར་བའི་དབྱིབས་སུ་
གནས། །ལྟེ་བར་ཡང་ནི་ཆུ་ཡིན་ཏེ། །ཟླུམ་པོའི་གཟུགས་སུ་ཡང་དག་གནས། །སྙིང་གར་
ཡང་ནི་ས་ཉིད་དེ། །ཀུན་ནས་གྲུ་བཞི་པ་ཉིད་དོ། །ཞེས་དང་། ཀྱེ་རྡོ་རྗེར། དབུགས་རྒྱུ་
ཞེས་བྱའི་རིག་པ་འདི། །དུར་ཁྲོད་ཅེས་ནི་མངོན་པར་བརྗོད། །ཅེས་དང་། གང་ཕྱིར་
ལུས་ལས་བྱུང་བ་ཉིད། །ལྷ་ཞེས་མངོན་པར་བརྗོད་པར་བྱ། །ཞེས་གསུངས་ཤིང་། བླ་
མའི་མན་ངག་གིས། མིག་ལ་སོགས་པར་གཏི་མུག་སོགས། །རྡོ་རྗེ་གསུམ་ནི་གནས་
གསུམ་དགོད། །ཡུལ་དྲུག་ལྷ་མོ་དྲུག་ཡིན་ཏེ། །ཚིགས་བརྒྱད་རྐང་མཐིལ་སྤྱི་བོ་གཉིས།
ཁྲོ་བོ་བཅུ་ཡི་ངོ་བོར་བསམ། །ཞེས་དང༌། སཾ་པུ་ཊར། དཀྱིལ་འཁོར་ལུས་སུ་གསུངས་པ་
སྟེ༑ ༑དཀྱིལ་འཁོར་བྷ་གར་བརྗོད་པ་ཉིད། །དཀྱིལ་འཁོར་ཡང་ནི་བྱང་ཆུབ་སེམས། །
དཀྱིལ་ འཁོར་ གསུམ་ནི་ བརྟག་ པར་བྱ། །ཞེས་སོ། །དེ་ནས་ རང་གི་ ལུས་ ཀྱི་ དཀྱིལ་
འཁོར་མངོན་སུམ་དུ་མཐོང་བར་བསམ་སྟེ། གང་གི་དྲིན་གྱིས་སོགས་ཀྱིས་བླ་མ་དང་
202

ལམ་འབྲས་བུ་དང་བཅས་པའི་སྐོར་གྱི་གསུང་ཐོར་བུ།
དཀྱིལ་འཁོར་ལ་ཕྱག་བྱས་ནས། རང་ལ་གདོད་ནས་གྲུབ་པའི་དཀྱིལ་འཁོར་བླ་མའི་
དྲིན་ལས་བྱིན་རླབས་ཀྱི་རིམ་པས་གསལ་བར་བྱས་པ་ཡིན་སྙམ་དུ་མོས་ཏེ། ཨོཾ་རྡོ་རྗེའི་
དཀྱིལ་འཁོར་ཆེན་པོ་ཞེས་སོགས་བདག་འཇུག་ལྟར་བརྗོད་དོ། །
གཉིས་པ་དབང་བསྐུར་བ་ལ་བཞི་ལས་དང་པོ་བུམ་པའི་དབང་ནི། བླ་མ་
ལ་གདན་གསུམ་ཚང་བར་མ་ཤེས་ན་སྦྱང་གཞི་སྦྱོང་བྱེད་ངོ་མི་འཕྲོད་པས་ཤེས་པར་བྱེད་
དགོས་ཏེ། དེའང་བླ་མའི་གཟུགས་སོགས་ཕུང་པོ་ལྔ་དང་། ཕོ་བྲང་ལྔའི་གཙོ་བོ་ཡབ་ལྔ་
སངས་རྒྱས་ཀྱི་གདན། ནང་གི་སྐྱེ་མཆེད་དང་། རྣམ་ཤེས་